**Yfirlit yfir helstu smitsjúkdóma barna**

**Viðmið fyrir foreldra, starfsfólk skóla/leikskóla og dagforeldra.**

Það er réttur barnsins að vera heima þegar það er veikt, t.d. með hita eða almenna vanlíðan.  Veikt barn getur smitað önnur börn sem kallar á fjarvistir bæði barna og foreldra.  Einnig eru líkur á að starfsfólk geti smitast.

Unnið af Ágústi Ó. Gústafssyni heimilislækni í samráði við Þórólf Guðnason barnalækni.

**Hitalaus** = miðað við < 38°C við endaþarmsmælingu eða < 37,5°C við munnmælingu.

|  |  |  |  |  |
| --- | --- | --- | --- | --- |
| **Sjúkdómur** | **Meðgöngutími**  **(tími frá smiti þar til einkenni koma fram)** | **Smithætta frá** | **Smithætta þangað til** | **Hvenær má barnið mæta aftur í leikskóla/skóla eða til dagforeldris** |
| **Augnsýking** | 1-3 dagar. | Augað er rautt og umgjörðin bólgin, gröftur í augum og smithætta á meðan. | | Einum sólahringi eftir að sýklalyfjameðferð er hafin*.*  (sjá nánar undir augnsýkingar). |
| **Gröftur í augum í tengslum við kvef** | Í  tengslum við kvef. | Einstaka gröftur  í augnkrók, mest eftir svefn.  Auga ekki rautt eða bólgið.  Smitar ekki. | | Má mæta þrátt fyrir augneinkenni   (sjá nánar undir augnsýkingar). |
| **Eyrnabólga** |  | Staðbundin miðeyrnarbólga er ekki smitandi. | | Barnið hitalaust og líður vel. |
| **Eyrnabólga**  **(vökvi lekur frá eyrum)** | Oft fylgikvilli öndunarfærasýkingar. | Örsjaldan inniheldur vökvinn bakteríur sem geta smitað. |  | Veltur á því hvort  barnið sé með kvef eða önnur einkenni  sem gætu smitað. |
| **Fimmta veikin**  **(parvovirus B19)** | 1-2 vikur. | Nokkrum dögum áður en útbrot koma fram. | Útbrotin eru komin fram.  ***Getur verið varasöm þunguðum konum, sérstaklega á fyrsta hluta meðgöngu.*** | Barnið hitalaust  og líður vel. |
| **Flökkuvörtur** | 1 vika -  6 mánuðir. | Vörtur sjást. | Meðferð hafin. | Engin takmörk. |
| **Frunsa** | 2-12 dagar. | Blöðrur myndast. | Blöðrur eru þurrkaðar  upp. | Engin takmörk. |
| **Hand-, fót- og munnsjúkdómur** | 3-8 dagar. | Upphafi sjúkdóms. | Útbrot horfin. | Barnið hitalaust og líður vel.  Útbrot í rénum. |
| **Sjúkdómur** | **Meðgöngutími (tími frá smiti, þar til einkenni koma fram)** | **Smithætta frá** | **Smithætta þangað til** | **Hvenær má barnið mæta aftur í leikskóla/skóla eða til dagforeldris** |
| **Hlaupabóla** | 2-3 vikur. | Viku eftir smit og nokkrum dögum áður en útbrot koma fram. | 5 dögum eftir að útbrot koma fram eða ekki koma nýjar bólur í 2 daga og bólur orðnar þurrar. | Bólur orðnar þurrar eða eftir 5-7 daga. |
| **Inflúenza** | 1-5 dagar. | Einum sólahringi  áður en einkenni byrja. | Barnið orðið einkenna- og hitalaust. | Barnið hitalaust og líður vel. |
| **Kossageit** | 1-3 dagar. | Vökvi lekur frá sárunum. | Sárin orðin þurr og skorpurnar detta af eða eftir sólahring á sýklalyfjum. | Þegar sárin eru gróin og skorpurnar detta af eða eftir sólahring á sýklalyfjum. |
| **Kvef, hálsbólga  og veirusýkingar** | 1-7 dagar. | Sólahringi áður en einkenni byrja. | 5 daga eftir uppaf einkenna. | Barnið hitalaust og líður vel (sjá nánar í texta undir kvef, hálsbólga og veirusýkingar). |
| **Lús** | 2-8 vikur. | Smiti. | Þar til meðferð hafin. | Þegar meðferð er hafin. |
| **Mislingabróðir**  **(exanthema subitum)** | 1-2 vikur. | Óþekkt. | Óþekkt. | Barnið hitalaust og líður vel. |
| **Niðurgangur og ælupest** | Einhverjir dagar. | Upphaf niðurgangs eða uppkasta. | Ekki lengur niðurgangur eða uppköst. | Ekki lengur niðurgangur eða uppköst og barni líður annars vel (sjá nánar undir niðurgangur og ælupest). |
| **Nóroveira** | Einhverjir dagar. | Upphaf niðurgangs eða uppkasta. | 2 daga eftir að niðurgangur og uppköst eru hætt. | 2 dögum eftir að niðurgangur og uppköst eru hætt og barni líður annars vel (sjá nánar undir niðurgangur og ælupest). |
| **Njálgur** | 2-6 vikur. | 2 vikur eftir smit. | Meðferð hafin. | Engin takmörk eftir að meðferð hafin. |
| **Streptókokka hálsbólga og skarlatsótt.** | 1-3 dagar. | Frá því barnið smitast. | Einum sólahringi eftir að sýklalyfjameðferð er hafin. | Einum sólahringi eftir að sýklalyfjameðferð er hafin og barninu líður annars vel (Sjá nánar í texta undir streptókókkar og hálsbólga). |
| **Sveppasýking í húð** | Vikur. | Útbrot koma fram. | Meðferð hafin.  Mjög lítil almenn smithætta. | Engin takmörk. |
| **Vörtur** | 2-3 mánuðir. | Vörtur koma fram. | Meðferð hafin. | Engin takmörk. |